Āzijas un Klusā okeāna ekonomiskā sadarbība
Āzijas un Klusā okeāna ekonomiskā sadarbība jeb APEC (angļu: Asia-Pacific Economic Cooperation) ir starpvaldību sadarbības modelis, kurā ir 21 dalībvalsts no Klusā okeāna reģiona, lai veicinātu saimniecisko izaugsmi šajās valstīs un nodrošinātu brīvo tirdzniecību reģionā. APEC dibināta 1989. gada 6. novembrī un tās galvenā mītne atrodas Singapūrā. Āzijas un Klusā okeāna ekonomiskajā sadarbībā ir 21 dalībvalsts. Tās ir šādas (iekavās norādīts pievienošanās gads organizācijai):  ASV (1989)  Austrālija (1989)  Bruneja (1989)  Filipīnas (1989)  Indonēzija (1989)  Japāna (1989)  Jaunzēlande (1989)  Kanāda (1989)  Korejas Republika (1989)  Malaizija (1989)  Singapūra (1989)  Taizeme (1989)  Honkonga (1991)  Ķīna (1991)  Taivāna (1991)  Meksika (1993)  Papua-Jaungvineja (1993)  Čīle (1994)  Krievija (1998)  Peru (1998)  Vjetnama (1998)